નવી દિલ્હી: ચાલુ નાણાંકીય વર્ષ 2019ના પ્રથમ પાંચ મહિના દરમિયાન વ્યક્તિગત કરદાતાઓ દ્વારા ઇ-રિટર્ન ફાઇલિંગની સંખ્યામાં વધારો નોંધાયો છે પરંતુ ટેક્સ ક્લેક્શન ઘટ્યું હોવાનું આશ્ચર્યજનક સ્થિતિ સર્જાઇ છે. વિતેલ એપ્રિલથી ઓગસ્ટ સુધીના સમયગાળામાં વ્યક્તિગત કરદાતાઓ દ્વારા ઇ-રિટર્ન ફાઇલિંગમાં 70 ટકાનો વધારો થયો છે પરંતુ તેમના દ્વારા સરેરાશ ટેક્સની ચૂકવણી 32 ટકા ઘટીને 27,083 રહી છે. જ્યારે અગાઉના બે નાણાંકીય વર્ષ 2018 અને 2017ના એપ્રિલથી ઓગસ્ટના સમયગાળામાં ઇ-રિટર્ન ફાઇલિંગમાં અનુક્રમે 24 ટકા અને 39 ટકાની વૃદ્ધિ નોંધાઇ હતી. પરંતુ સરેરાશ ટેક્સની ચૂકવણી 44,000થી સાધારણ ઘટીને. 40,200 થઇ હતી.